Ιωάννης Σίμορ (απεβ. 1491)

Ο Ιωάννης (Γ΄) Σίμορ, αγγλ.: John Seymour (π. 1450 – 26 Οκτωβρίου 1491) από το Γούλφχολ, το Στάλμπριτζ, το Στίντσκομπ και το Χάις, όλα στο Γουίλτσιρ της Αγγλίας, ήταν φύλακας του Δάσους Σέιβερνεϊκ και εξέχον μέλος της αριστοκρατίας γεοκτημόνων στις κομητείες Γουίλτσιρ, Σόμερσετ και Ντόρσετ. Ήταν παππούς της Τζέιν Σίμορ (π.1508 – 1537), της 3ης συζύγου του Ερρίκου Η΄ της Αγγλίας, και επομένως προπάππος του Εδουάρδου ΣΤ΄ Τυδώρ .

 Προέλευση 
Ο Ιωάννης Γ΄ ήταν ο μεγαλύτερος από τους τρεις γιους του Ιωάννη Β΄ Σίμορ (π. 1425–1463), Ιππότη του Σάιρ για το Γουίλτσιρ και υψηλού σερίφη του Γουίλτσιρ, και της συζύγου του Ελισάβετ Κόκερ (γενν. π. 1436), κόρης του σερ Ροβέρτου Κόκερ του Λάιντερντ Σαιντ Λώρενς του Σόμερσετ.

Ο Ιωάννης Β΄ προαπεβίωσε του πατέρα του, Ιωάννη Α΄ Σίμορ (απεβ. 1464), και έτσι το 1464, ο Ιωάννης Γ΄ ανέλαβε τα κτήματα του παππού του.

 Σταδιοδρομία 
Ως φύλακας του Δάσους Σέιβερνεϊκ, ο Σίμορ προσπάθησε να αποκαταστήσει τα αρχαία όρια του δάσους δικαιοδοσίας του. Στη δασική επιθεώρηση (eyre) στο Mάρλμπορω το 1464, και στην επόμενη επιθεώρηση το 1477, έκανε αδιάσειστες διεκδικήσεις. Τον Ιούνιο του 1485 κατάφερε να λάβει επιστολές με άδεια για να καθορίσει «τα όρια του Δάσους του Σέιβερνεϊκ πριν από την περιήγηση του Ερρίκου Γ΄», και στην επιθεώρηση του 1491 χρησιμοποίησε αυτό, για να ισχυριστεί ότι το αγρόκτημα και η δυτική διακιοδοσία του δάσους εκτείνονταν από το Ρίτζγουεϊ και το Πιούζι στα δυτικά, μέχρι την άκρη του Χάνγκερφορντ στα ανατολικά. 

Το 1489, μετά το τέλος της εξαδέλφης του Μαργαρίτας Κόκερ, συζύγου του σερ Ρέινολντ Στούρτον, ο Σίμουρ κληρονόμησε τα αρχοντικά (manors) του Σόμερσετ, Γουέστ Μπόουερ στο Μπρίτζγουοτερ, Μούρλαντ στο Βόρειο Πέδερτον, και Κόκερς στο Γουέμπντον. 

 Οικογένεια 
Ο Σίμορ νυμφεύτηκε δύο φορές. Ο πρώτος γάμος του ήταν με την Ελισάβετ Ντάρελ (γενν. π. το 1451), κόρη του σερ Γεωργίου Ντάρελ (απεβ. π. το 1474) από το Λίτλκοουτ του Γουίλτσιρ, από την πρώτη του σύζυγο Μαργαρίτα Στούρτον (γενν. π. το 1433), κόρη του Ιωάννη Στούρτον 1ου βαρόνου Στούρτον, και της Μάρτζερι ή Μάρτζορι Γουάνταμ. Με την Ελισάβετ Ντάρελ, ο Σίμορ απέκτησε τέσσερις γιους και τέσσερις κόρες, συμπεριλαμβανομένων:
 σερ Ιωάννης (Δ΄) (1474–1536), χρίστηκε ιππότης το 1497 μετά τη Μάχη της Γέφυρας Ντέπτφορντ, πατέρας της:
 Τζέιν Σίμορ (1508–1537), 3η σύζυγος του Ερρίκου Η΄ Τυδώρ.
 σερ Γεώργιος, σερίφης του Γουίλτσιρ το 1498 John Lodge, Mervyn Archdall, The peerage of Ireland: or, A genealogical history of the present nobility of that kingdom, vol. 7, p. 16.
 Ροβέρτος  Arthur Collins, Peerage of England: genealogical, biographical, and historical (1812), p. 148 .
 σερ Γουλιέλμος, Ιππότης του Λουτρού. (π. 1478 – π. 1503), νυμφεύτηκε τη Μαργαρίτα Μπάικονυλ  .
 Μαργαρίτα (γενν. π. 1468), παντρεύτηκε (ως 2η σύζυγός του) τον σερ Νικόλαο Γουάνταμ (απεβ. 1542) από το Μέριφιλντ στην ενορία του Ίλτον στο Σόμερσετ και το Έτζ στην ενορία του Μπράνσκομπ, Ντέβον, Μέλος του Κοινοβουλίου του Σόμερσετ το 1529, και διοικητής της Νήσου Γουάιτ 1509–1520.
 Ιωάννα (γενν. π. 1469), παντρεύτηκε τον Ιωάννη Χάντλστοουν του Κάμπερλαντ .
 Ελισάβετ (γενν. π. 1471), παντρεύτηκε τον Ιωάννη Κροφτς, δόκιμο ιππότη (esquire)  .
 Αικατερίνη, απεβίωσε ανύπαντρη  .

Ο 2ος γάμος του Σίμορ ήταν με μία κόρη του Ροβέρτου Χάρντον, με την οποία απέκτησε έναν γιο, τον:
 Ρογήρο (π. 1480 – πριν από το 1509), από το Άντοβερ του Χάμσιρ.

 Σημειώσεις 

Κατηγορία:Οικογένεια Σίμορ